cyanic-selkie/wikianc huggingface dataset:
Origenes Pakana
Origeneen omasta ajattelusta tunnetaan ainoastaan se, ettei hän katsonut todellisuuden ensimmäisen prinsiipin olevan Yksi, joka on järjen ulottumattomissa ja olevan ulkopuolella, niin kuin Plotinos katsoi. Sen sijaan Origenes katsoi, että ensimmäinen prinsiippi oli korkein järki ja ensimmäinen oleva. Tästä voi päätellä, että hänen näkemyksensä olivat lähempänä perinteistä keskiplatonismia kuin Plotinoksen uusplatonismia.
Kiusaaminen
Evoluutiopsykologisia ja muita näkemyksiä
Kanadalaisen Simon Fraser Universityn tutkijoiden mukaan kiusaaminen olisi peritty ja evoluution suosima ominaisuus, joka parantaa kiusaajan sosiaalista asemaa ja viehätysvoimaa. Kiusaajilla havaittiin tutkimuksessa olevan keskimääräistä selvästi korkeampi asema ja itsetunto sekä vähemmän masennusta kuin niillä oppilailla, jotka eivät kiusanneet muita. Tutkimuksen tekijöiden mukaan kiusaajat käyttivät aggressiivista käytöstä keinona edetä sosiaalisissa hierarkioissa. Kun käyttäytyminen tekijöiden mukaan on perittyä, niin pikemmin kuin pyrkiä muuttamaan näitä perinnöllisiä asenteita ja käyttäytymistapoja, tulisi näin toimiville tarjota kilpailevia vaihtoehtoja saavuttaa samat sosiaaliet ja psykologiset edut. King’s College Londonin tutkimuksessa vuonna 2007 havaittiin, että kiusaajaksi tulemisen riskistä 61 prosenttia ja kiusatuksi tulemisen riskistä 73 prosenttia perustui perinnöllisiin tekijöihin.
Kiusaamisen ehkäisemisen parissa työskentelevät tahot ovat arvostelleet näitä näkemyksiä, koska niiden on katsottu oikeuttavan kiusaajien käyttäytymistä. Heidän mukaansa kiusaajat ovat yleensä vailla ystäviä ja etsivät epätoivoisesti hyväksyntää. Toinen tutkimus myös osoitti, että kotonaan väkivaltaa kokeneet lapset päätyivät kiusaajiksi todennäköisemmin kuin vakaammista perheoloista tulevat.
Rea Garvey
Raymond "Rea" Michael Garvey (s. 3. toukokuuta 1973, Tralee, Kerryn kreivikunta, Irlanti) on irlantilainen laulaja, joka perusti Reamonn -rockyhtyeen Etelä-Saksassa vuonna 1998. Hän tutustui saksalaiseen rumpaliin Mike "Gomezz" Gomeriin, jonka kautta löytyivät yhtyeen muut jäsenet: kitaristi Uwe Bossert, useita instrumentteja soittanut Sebi Padotzke ja basisti Philipp Rauenbusch.
Reamonn on julkaissut useita kansainvälisesti menestyneitä studio- ja live-albumeita. Yhtyeen ensimmäinen single "Supergirl" vuonna 2000 oli menestys Saksassa, ja sen sisältänyt albumi Tuesday myi platinaa. Toinen albumi Dream No.7 ilmestyi vuonna 2001, ja kolmas Beautiful Sky vuonna 2003. Beautiful Sky myi Saksassa tuplaplatinaa, ja pysyi maan hittilistoilla vuoden ajan. Reamonn esiintyi Live 8 -konsertissa Berliinissä 2005 ja Live Earth -konsertissa Hampurissa 2007.
Videopelivuosi 1980
Tämä artikkeli käsittelee vuoden 1980 videopelijulkaisuja ja videopelimaailman merkittäviä tapahtumia.
Sirorisakas
Sirorisakas (Inocybe cincinnata) on kupera tai laakealakkinen harmaanruskea risakaslaji. Sienen tunnistaa helposti risaisesta lakista. Sen jalka on valkoinen ja latvasta violetti. Heltat ovat aluksi harmaanruskeat ja muuttuvat sienen vanhetessa violeteiksi. Risakas ei ole ruokasieni. Se kasvaa kohtalaisen yleisenä lehti- ja havumetsissä ja puistonurmilla.
Mirsaid Sultan-Galijev
Mirsaid Haidargalijevitš Sultan-Galijev (, ;13. heinäkuuta 1892 Ufan kuvernementti – 28. tammikuuta 1940 Moskova) oli tataarilainen bolševikkijohtaja, joka tuli tunnetuksi Neuvostoliiton kommunistisessa puolueessa 1920-luvun alussa. Sultan-Galijev oli "islamilaisen kansallisen kommunismin" luoja. Hän oli sekä Stalinin että Leninin arvostuksessa.
Bolševikkiyhteistyön vuoksi, Sultan-Galijev oli kiistelty hahmo tataarien keskuudessa ja häntä syytettiin petturuudesta. Sultan-Galijev, joka uskoi "koko hengellänsä bolševikkien asian oikeellisuuteen", halusi yhdistää tataarien nationalismin ja sosialistisen aatteen. Yhteistyö kuitenkin lopulta kariutui; Sultan-Galijevin vahva "islamilainen marxismi" ja kansallismielisyys ajoi hänet ideologisesti erilleen ryhmittymästä. Sultan-Galijev pidätettiin ja vangittiin muutamia kertoja, kunnes lopulta vuonna 1940 hänet teloitettiin.
Varhainen elämä
Opettajan poika Mirsaid Sultan-Galijev syntyi vuonna 1892 Sterlibaševon piirikunnassa, Ufan kuvernementissa, Venäjän keisarikunnan aikaan. Hänen isänsä ansaitsi hyvin vähän rahaa, eikä pystynyt kunnolla elättämään perhettänsä, johon kuului vaimo ja 12 lasta. Sultan-Galijev kuvaili aikuisiällä vanhempiaan seuraavasti: "Äitini oli prinssin tytär, aatelisnainen, kun taas isäni oli yksinkertainen misääri".
Sultan-Galijevin vanhemmilla ei ollut varaa maksaa hänen koulutusta, mutta hän oppi runsaasti isänsä maktab-koulussa, joka käytti "uutta opetusmenetelmää" (jadidismi). Sultan-Galijev aloitti venäjän kielen- ja kirjallisuuden lukemisen nuorena. Hänen isänsä omisti monia venäläisiä klassikkoromaaneja. Isän koulussa, Sultan-Galijev opiskeli 8-vuotiaasta 15-vuotiaaksi, jonka aikana hän opetteli tataarin- ja arabian kieltä, historiaa, maantietoa ja matematiikka, ja samalla loi perusymmärryksen Koraanista ja šariasta. Kaikki tämä toimi alustana sille, kun Sultan-Galijev lopulta vuonna 1907 pääsi Kazanin opettajakouluun. Vuonna 1913 hän meni naimisiin Rauza Tšaniševan kanssa. He erosivat vuonna 1918.
Politiikka
Sultan-Galijev kiinnostui vallankumouksellisista ideoista vuoden 1905 vallankumouksen aikoihin. Opiskellessaan opettajaksi Kazanissa, hän kiinnostui enemmän ja enemmän aiheesta. Sultan-Galijev oppi sosialismista tulevalta bolševikilta A.Nasibullinilta sekä tulevalta basmatšilta, A. Išmurzinilta, jotka antoivat hänelle aiheeseen liittyviä kirjoja ja perehtdyttivät häntä.
Valmistuttuaan opettajakoulusta vuonna 1911, Sultan-Galijev aloitti uransa "puoliksi nälkiintyneenä kyläopettajana- ja kirjastonhoitajana". Vuonna 1912 hän myös alkoi julkaista artikkeleita lukuisissa lehdissä, sekä venäjäksi että tataariksi. Sultan-Galijev käytti alkuun pseudonyymejä, kuten "Suhoy", "Sin naroda", "Utšitel tatarin", "Karamas-kalinets". Samoihin aikoihin hän levitti hallitusvastaisia julistuksia Ufan muslimikyliin ja puhui negatiivisesti venäläisistä ja kristityistä tataareista, jotka opettivat "heidän kouluissa".
Ensimmäinen maailmansota ja bolševikit
Sodan syttyessä, Sultan-Galijev ja hänen vaimonsa Rauza muuttivat Bakuun. Siellä hän jatkoi lehtiin kirjoittamista. Hän toi esiin kasvavaa tyytymättömyyttä tsaarin autokratiaan. Bakun poliittinen ilmapiiri, yhdistettynä vuoden 1916 asevelvollisuutta vastustavaan Keski-Aasian muslimien kansannousuun sai hänet ideologisesti liikkumaan pois nuoruutensa uudistusmielestä jadidismista, ja siirtymään enemmän kohti vallankumouksellista sosialismia.
Toukokuussa 1917, Sultan-Galijev otti osaa Moskovan muslimikonferenssissa, jossa hänet valittiin sen kansliaan. Heinäkuussa Sultan-Galijev meni Kazaniin, missä hän tapasi Mullanur Waxitovin. Hänen kanssa Sultan-Galijev auttoi perustamaan "muslimien sosialistisen komitean", jonka politiikka oli lähellä bolševikkien. Marraskuussa Sultan-Galijev liittyikin Venäjän sosiaalidemokraattisen työväenpuolueen bolševikkiryhmään. Narkomnats-komissaariaatin perustamisen jälkeen Sultan-Galijev pyydettii liittymään sen muslimijaostoon. Vuoden 1918 tammikuussa, M. Waxitovin johdolla perustettiin "Sisä-Venäjän ja Siperian muslimiasioiden keskuskomissaariaatti" (Muskom), ja Sultan-Galijev toimi Venäjän kommunistisen puolueen edustajana. Hänet nimettiin "keskisen muslimiarmeijan kollegiumin" puheenjohtajaksi kesäkuussa sen perustamisen jälkeen. Näihin aikoihin Sultan-Galijev kirjoitti lehteen Zhizn' Natsional'nostei.
Kun tataarit syyttivät Sultan-Galijevia petturuudesta, hän totesi seuraavasti :
Vallankumous
Sisällissodan aikaan, Sultan-Galijev oli aktiivisesti organisoimassa puolustusta valkoisia vastaan Kazanissa elokuussa 1918. Hän oli myös keskeisessä asemassa varmistamassa baškiirien (joita johti Zeki Velidi Togan) liittymistä bolševikkien puolelle, joka heikensi Aleksandr Koltšakin armeijan potentiaalia. Sultan-Galijev sai Stalinin ja muiden korkeavirkaisten hahmojen luottamuksen. Sultan-Galijev toteutti monia Stalinilta henkilökohtaisesti saatuja tehtäviä. Huhtikuussa 1919, Sultan-Galijev jälleen kiidätettiin itärintamalle auttamaan tataarien 21. divisioonaa Malmyzhissa sen jälkeen, kun Koltšakin keväinen hyökkäys oli pakottanut puna-armeijan jättämään Iževskin valkoisille. Kesäkuussa 1919 hänet lähetettiin paikallisen bolševikkihallinnon pyynnöstä Kazaniin auttamaan ratkaisemaan "tataarien kansallista kysymystä", mutta Lenin kutsuikin hänet pian Moskovaan työskentelemään Narkomnatsin parissa vuoteen 1922 asti.
Teoria
Sultan-Galijev kannatti teoriaa, joka nykyisin nähdään osana "riippuvuusteoriaa"(eng). Hänen näkemyksensä oli, että imperialistisen ytimen proletariaatti yhdessä porvaristonsa kanssa jatkaisi "idän työläisten" sortamista sen jälkeen, kun sosialistinen vallankumous olisi toteutettu. Hän sanoi muun muassa seuraavasti:
Sultan-Galiev uskoi, että valtakunnan sisällä, valloitetut tai kolonisoidut alueet tulisi asettaa etusijalle, tai työskennellä yhdessä vallankumouksen aikana sen sijaan, että vallankumous olisi rajoitettu vain ydinmaihin. Syynä tähän oli se, että jos vallankumous tapahtuisi eristyksissä, imperialistinen maa voisi helposti hyödyntää siirtomaidensa resursseja kukistaakseen minkä tahansa vallankumouksellisen liikkeen. Jos tällainen liike kuitenkin koordinoidaan siirtomaissa tai valloitetuissa provinsseissa tapahtuvien liikkeiden kanssa, vallankumouksen onnistumisen mahdollisuudet kasvavat, koska puolustavan puolueen mahdollisuudet hyödyntää siirtomaatilojen resursseja heikkenevät suuresti, elleivät jopa kokonaan. Sultan-Galijev antoi esimerkkeinä spartakistikapinan ja Unkarin neuvostotasavallan epäonnistumiset.
Sultan-Galijev laajensi kolonialismin ja kolonialismia hyödyntävien valtioiden kritiikin Amerikkaan.
Bolševikeistä erkaantuminen
Sultan-Galijev halusi luoda marxismille "islamilaiset kasvot". Hänen painotti sitä, kuinka Venäjän keisarikunta oli sortanut muslimeja, poislukijen jotkut varakkaat maanomistajat ja porvarilliset. Kyseinen synteesiyritys ei kuitenkaan lopulta onnistunut, ja vuonna 1923 Sultan-Galijevia syytettiin "nationalistisista, panislamilaisista ja panturkkilaisista poikkeamisista", jolloin hänet pidätettiin ja erotettiin puolueesta. Vuoteen 1922 mennessä Sultan-Galijev oli myös joutunut avoimeen konfliktiin Stalinin kanssa. Erimielisyydet koskivat erityisesti kansallisuuspolitiikkaa sekä Tatarstanin asemaa Neuvostoliitossa.
Sultan-Galijev vapautettiin, mutta Leninin kuoltua vuonna 1924, hän menetti ainoan suojelijansa, ja täten pysyi poliittisesti syrjäytyneenä. Valtio tarkkaili häntä tuona aikana jatkuvasti. Näinä vuosina Sultan-Galijev matkusteli ja kirjoitti satunnaisia arvosteluja ja käännöksiä. Sultan-Galijevin mukana oli hänen toinen vaimonsa Fatima Jerzina (jonka kanssa hän meni naimisiin vuonna 1918), ja heidän kaksi lastaan.
Vuonna 1990, NKP:n keskuskomitea palautti Sultan-Galijevin maineen.
Uinti kesäolympialaisissa 1952 – miesten 4 × 200 metrin vapaauintiviesti
Miesten 4 × 200 metrin vapaauintiviestiin Helsingin olympiakisoissa osallistui 17 joukkuetta yhteensä 74 uimarin voimin. Kilpailu suoritettiin kahdessa vaiheessa. Välieriä ei ollut, vaan alkukilpailun kahdeksan nopeinta joukkuetta selvisi suoraan loppukilpailuun. Vaihdot alku- ja loppukilpailun välissä olivat sallittuja ilman rajoituksia. Näin ollen esimerkiksi Yhdysvallat vaihtoi loppukilpailuun koko miehistön. Kilpailu käytiin 28.–29. heinäkuuta Helsingin uimastadionilla.
La Flèche Wallonne 2009
La Flèche Wallonne 2009 oli järjestyksessään 73. maantiepyöräilyn La Flèche Wallonne -kilpailu. Se käytiin 195 kilometrin reitillä Charleroista Huy'hin 22. huhtikuuta 2009. Davide Rebellin voitti kilpailun kolmannen kerran kukistettuaan Mur de Huyn loppunousussa Andy Schleckin ja Damiano Cunegon.
Adalia
Adalia voi tarkoittaa seuraavia:
Wanted
Wanted voi tarkoittaa:
Blériot-SPAD S.510
Blériot-SPAD S.510 oli ranskalaisen Blériot-SPAD:n kehittämä ja valmistama kaksitasoinen yksimoottorinen hävittäjälentokone, joka perustui tehtaan aiempaan S.91-malliin.
Historia
S.510:n kehitys käynnistyi Blériot-SPAD:n aiemman S.91-mallin pohjalta, ja uusi konetyyppi suunniteltiin siten, että se täyttäisi vuonna 1926 asetetut kevyen hävittäjän vaatimukset. Koneessa oli monia ajanmukaisia piirteitä, kuten virtaviivaistetuilla muotolevyjen sisään asennetut päälaskutelineet ja kiinteä kannussuksi. Konetyypin kehityshistoria oli värikäs, eikä tyyppi pärjännyt sen kanssa kilpailleelle Dewoitine D.510 -yksitasolle. Tästä huolimatta Ranskan ilmailuministeriö saatiin taivuteltua ostamaan 60 jo hankintahetkellä vanhentunutta S.510-konetta. S.510C.1-malli tuli palveluskäyttöön vuoden 1936 alulla, ja pysyi rajoitetussa käytössä aina toisen maailmansodan alulle. Muutamien operatiivisten tehtävien jälkeen tyyppi siirrettiin toissijaisiin tehtäviin Pohjois-Afrikkaan.
Honor 3C
Honor 3C on Huawein valmistama älypuhelin.
Ominaisuudet
Honor 3C:ssä on Android 4.2.2 Huawein omalla Emotion UI 2.0 -käyttöliittymällä. Puhelimessa on paikka mini-SIM-kortille ja micro-SIM-kortille. SD-muistikortille on (maksimi 64 Gb) paikka.
Kamera
Honor 3C:ssä on 8 megapikselin takakamera LED-salamalla. Etukameran tarkkuus on viisi megapikseliä. Honor 3C:llä voi ottaa videoita korkeintaan 720p-laadulla ja 30 fps:n nopeudella.
Käyttöjärjestelmä
Honor 3C:ssä on Android 4.2.2 (Jelly Bean). Honor 3C:n CPU on Quad-core (4 × 1,3 GHz Cortex-A7). Honor 3C:ssä on sisäistä muistia 8GB, ja 2GB RAMia.
Rafael Ronimus
Ronimus pääsi ylioppilaaksi 1904. Ronimus oli mukana teosofien toiminnassa ja hänen runojaan ja kertomuksiaan ilmestyi teosofien Ruusu-Risti-lehdessä. Ronimus toimi myös 1925 perustetun Terijoen Ruusu-Risti-ryhmän puheenjohtajana.
Teoksia
Nimimerkillä Ragnar Rak:
Kefsulodiini
Kefsulodiini (C22H20S2N4O8) on kefalosporiineihin kuuluva orgaaninen yhdiste. Sitä käytetään lääketieteessä antibioottina ja eräiden bakteerien kasvatusalustojen valmistamiseen.
Ominaisuudet ja käyttö
Kefsulodiini on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Lääkeaine tehoaa erityisesti Pseudomonas aeruginosa-bakteeriin, eräisiin muihin Pseudomonas-suvun lajeihin sekä osiin Aeromonas-lajeista. Muihin bakteereihin sen teho on heikko. Kefsulodiini annostellaan ruiskeena suoneen. Sitä voidaan käyttää P. aeruginosan aiheuttaman virtsatulehduksen hoitoon.
Kefsulodiinia käytetään yhdessä triklosaanin ja novobiosiinin kanssa eräiden bakteerien kasvatukseen käytettävien agaralustojen valmistamiseen. Näitä alustoja käytetään erityisesti Yersinia-suvun bakteerien tunnistamiseen näytteistä.
Haittavaikutukset
Kefsulodiini on suhteellisen hyvin siedetty, mutta voi aiheuttaa huonovointisuutta ja oksentelua.
Vanhemmuuden tukeminen
Vanhemmuuden tukeminen on vanhempien rohkaisemista toimimaan lapsilleen auktoriteettina ja huoltajana. Tukemisen keskeisiä osa-alueita ovat vanhemman ja lapsen välinen vuorovaikutus ja perushoito. Vanhemmuuden tukeminen on osa varhaiskasvattajien työtä.
Suuri Hepolampi (Luumäki)
Suuri Hepolampi on Etelä-Karjalassa Luumäellä Venäläisenkylän lähellä sijaitseva lampi.
Maantietoa
Lammen pinta-ala on 8,7 hehtaaria, se on 600 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Lammen vedenpinnan korkeus on 75,3 metriä mpy.
Pieni Hepolampi (Luumäki)
Pieni Hepolampi on Etelä-Karjalassa Luumäellä Venäläisenkylän lähellä sijaitseva lampi.
Maantietoa
Lammen pinta-ala on 3,3 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Lammen vedenpinnan korkeus on 75,3 metriä mpy.
Robert Noyce
Ura
Noyce suoritti fysiikassa kandidaatin tutkinnon Grinnell Collegessa vuonna 1949 ja väitteli tohtoriksi MIT:ssä vuonna 1953. Valmistuttuaan Noyce liittyi William Shockleyn johtaman Shockley Semiconductor Laboratoryn palvelukseen. Vuonna 1957 hän lähti Shockleylta seitsemän muun kanssa, jotka perustivat Fairchild Semiconductorin. Vuonna 1968 Noyce perusti Intelin yhdessä Gordon Mooren kanssa. Noyce toimi Intelin ensimmäisenä toimitusjohtajana vuosina 1968–1975.
Noyce kehitti käytännöllisen mikropiirin vuonna 1959 ja sai sille patentin. Jack Kilby oli tehnyt itsenäisesti jo hieman aiemmin toimivan mikropiirin puolijohteella, mutta Noycen työ Jean Hoernin työn pohjalta mahdollisti käytännöllisen mikropiirin. Hoernin keksimän suojaavan oksidikerroksen avulla "flying wire"-liitokset voitiin poistaa ja kaikki komponentit voitiin rakentaa piikiekon yhdelle puolelle. Nykyisin Kilby ja Noyce jakavat kunnian keksinnöstä.
Intelin pääkonttori Robert Noyce Building on nimetty Noycen mukaan. Hän sai IEEE:n myöntämän kunniamitalin vuonna 1978 ja IEE:n myöntämän Faradayn mitalin vuonna 1979.
Liilajalkarisakas
Liilajalkarisakas (Inocybe griseolilacina) on kuperalakkinen tai laakea ruskeansävyinen risakaslaji. Lakki on joko harmaan- tai nahanruskea. Sienen jalka on violetti. Heltat ovat aluksi valkoiset ja muuttuvat myöhemmin harmaiksi tai violetinsävyisiksi. Sieni ei kelpaa ruokasieneksi. Se kasvaa lehtimetsissä. Sitä ei luultavasti esiinny Suomessa.
Gunnar Ståhle
Gunnar Adolf Ståhle (24. elokuuta 1902 Helsinki – 20. huhtikuuta 1980 Helsinki) oli suomalainen diplomi-insinööri ja yritysjohtaja. Hän toimi lentoyhtiö Aero Oy:n eli nykyisen Finnairin toimitusjohtajana vuosina 1929–1945.
Diplomi-insinööriksi Teknillisestä korkeakoulusta 1925 valmistunut Ståhle tuli Aeroon teknilliseksi johtajaksi vuonna 1928. Hän oli toiminut ilmavoimissa insinöörinä sekä saanut lentäjän koulutuksen. Yhtiön perustajan ja ensimmäisen toimitusjohtajan Bruno Lucanderin kuoltua yllättäen elokuussa 1929 Ståhle nimitettiin hänen seuraajakseen kaksi päivää myöhemmin eli 12. elokuuta 1929. Hän oli tuolloin vasta 27-vuotias. Ståhle hankki Aerolle runsaasti lentokoneita Saksasta ja solmi sinne yhteyksiä. Tämän vuoksi hän joutui eroamaan toimitusjohtajan tehtävistä sodan jälkeen vuonna 1945, vähän ennen kuin yhtiön osake-enemmistö siirtyi valtiolle.
Vuosina 1946–1947 Ståhle johti Teollisuuden Työteholiittoa ja 1947–1969 Wärtsilä-yhtymän posliini- ja lasialaa eli Arabian posliinitehdasta, Turun posliinitehdasta sekä vuodesta 1950 Nuutajärven lasitehdasta. Syksyllä 1948 Ståhle kukisti kovalla asenteellaan kuuluisan Arabian lakon.
Vatanen
Vatanen voi tarkoittaa seuraavia henkilöitä:
Juraj Minčík
Juraj Minčík (s. 27. maaliskuuta 1977 Spišská Stará Ves, Presovin alue, Tšekkoslovakia) on slovakialainen koskimelonnan olympiamitalisti sekä joukkuekilpailun moninkertainen Euroopan- ja maailmanmestari. Seuratasolla hän edusti Slávia Bratislavaa. Hän on pituudeltaan 181 cm.
Minčík saavutti Sydneyn olympialaisissa 2000 pronssia kanadalaisyksikössä. MM-kilpailuissa hän sai kanadalaisyksikön joukkuekilpailussa kultaa 1997 ja 2003 sekä pronssia 1995. Hän saavutti kanadalaisyksikön henkilökohtaisen EM-hopean 2000 sekä voitti joukkuekilpailun Euroopan-mestaruuden 1998, 2000, 2002, 2005 ja 2007 sekä sai hopeaa 2004 ja 2006.
Simon Goossens
Simon Goossens (15. kesäkuuta 1893 Sint–Lenaarts, Brecht – 10. lokakuuta 1964) oli belgialainen kuvanveistäjä ja olympiamitalisti.
Goossens osallistui vuoden 1920 Antwerpenin olympialaisiin, joissa sai olympiahopeaa kuvanveistossa teoksellaan Les Patineurs.
Päärynärisakas
Päärynärisakas (Inocybe fraudans) on okransävyinen ja kellomainen risakaslaji. Sen tunnistaa risaisesta punertavasta lakista. Lakin leveys on 2–9 senttimetriä. Jalka on 2–10 senttimetriä pitkä ja vaalea. Se muuttuu sienen vanhetessa ruskeaksi. Heltat ovat melko tiheät, vaaleat ja ne muuttuvat vanhemmiten punaisiksi tai keltaisiksi. Malto on valkoista, mutta vahingoittuneista kohdista punaista. Päärynärisakas ei ole ruokasieni. Se kasvaa melko harvinaisena koko Suomessa lehti- ja havumetsissä heinäkuusta syyskuuhun. Päärynärisakas on kalkinvaatija.
Päärynärisakas on Suomessa silmälläpidettävä laji.
Tongren
Tongren (, pinyin: Tóngrén Shì) on prefektuuritason kaupunki Guizhoun maakunnan koillisosassa Kiinassa. Kaupunki sijaitsee noin 280 kilometriä maakuntakeskus Guiyangista itäkoilliseen. Kaupungin väkiluku on 3,093 miljoonaa (2010) ja pinta-ala 18 003 neliökilometriä.
Kaupungin naapureina ovat pohjoisessa Chongqingin maakuntatason suurkaupunki, idässä Xiangxin autonominen prefektuuri ja Huaihuan prefektuuritason kaupunki, etelässä Qiandongnanin autonominen prefektuuri ja lännessä Zunyin prefektuuritason kaupunki.
Hallinnollinen jako
Piirikuntatasolla prefektuuri jakautuu kahteen kaupunkipiiriin, neljään autonomiseen piirikuntaan ja neljään piirikuntaan.
Nähtävyykset
Matkailunähtävyyksiin luetaan muun muassa Yhdeksän lohikäärmeen luola, Fanjingvuoren luonnonpuisto ja seudun Jinjoki (Jinjiang, yksi Kiinan monista Jinjiang-nimellä tunnetuista sivujoista).
Martti Nurmi (Taipaleen lohkon komentaja)
Martti Sakari Nurmi (28. toukokuuta 1894 Helsinki – 6. helmikuuta 1940 Jyväskylä ) oli suomalainen talvisotaan osaa ottanut komentaja. Sotilasarvoltaan Nurmi oli eversti.
Talvisota
Talvisodassa Nurmi toimi Taipaleen taisteluiden komentajana vuosina 1939–1940. Hänen apunaan Taipaleessa oli 7. divisioonan komentaja, eversti Aarne Blick, jolle koko lohkon komentajan tehtävä siirrettiin 16. tammikuuta 1940. Eversti Nurmi kuoli talvisodan lopulla helmikuussa 1940 ollessaan lomalla Keski-Suomessa. Nurmi ja hänen henkilökohtainen autonkuljettaja, korpraali Martti Halonen, jäivät pimeänä ajaneen sotilasjunan alle Jyväskylässä.
Jakson 1 alkuaine
Jakson 1 alkuaine on alkuaine, joka löytyy ensimmäisestä rivistä jaksollisesta järjestelmästä.
Ensimmäinen rivi sisältää vain kaksi alkuainetta: vety ja helium. 1. rivin alkuaineet toteuttavat oktettisäännön sillä poikkeukselle, että rivin atomit tarvitsevat vain kaksi elektronia täyttääkseen elektronikuoren. Tämä johtuu atomirakenteesta, joka sallii vain s-orbitaalin täyttämisen.
Pasi Tuominen (virkamies)
Pasi Olavi Tuominen (s. 29. heinäkuuta 1965 Tampere) on suomalainen diplomaatti ja juristi. Hän on työskennellyt vuodesta 1997 ulkoministeriön palveluksessa. Syyskuusta 2022 alkaen Tuominen on toiminut Suomen Tšekin-suurlähettiläänä Prahassa.
Tuominen valmistui ylioppilaaksi Messukylän lukiosta vuonna 1984 ja oikeustieteen maisteriksi Helsingin yliopistosta 1991 sekä yhteiskuntatieteiden maisteriksi Tampereen yliopistosta 1991. Hän sai varatuomarin arvon vuonna 1992. Tuominen työskenteli muun muassa UNIFILin sotilaslakimiehenä 1995–1996. Hän toimi ulkoasiainsihteerinä 1998–2007, lähetystöneuvoksena 2007–2012 ja ulkoasiainneuvoksena vuodesta 2012. Tuominen oli Suomen Unkarin-suurlähettiläs vuodesta 2012, ja vuonna 2015 hän palasi Suomeen ulkoministeriön konsulipäälliköksi.
Hasta que el dinero nos separe
Hasta que el dinero nos separe on meksikolainen telenovela, joka julkaistiin alun perin vuonna 2009. Pääosissa näyttelee Itati Cantoral ja Pedro Fernandes.
Mihail Duhanov
Henkilökuva
Mihail Duhanov syntyi Ukrainassa vuonna 1896. Hän valmistui tsaarin armeijan vänrikkikoulusta vuonna 1916. Duhanov yleni ensimmäisen maailmansodan aikana luutnantiksi ja palveli muun muassa tiedusteluosaston päällikkönä. Venäjän sisällissodan aikana Duhanov oli lyhyen aikaa Etelän rintaman 14. armeijan tiedusteluosaston päällikkö. Hän valmistui Sota-akatemiasta vuonna 1921 ja toimi vuosina 1922–1931 ratsuväessä prikaatin, divisioonan ja armeijakunnan esikuntapäällikkönä. Duhanov oli Panssarikoulun johtaja vuosina 1934–1936.
Kuuskalanjärvi
Kuuskalanjärvi on Etelä-Karjalassa Luumäellä Venäläisenkylän lähellä sijaitseva järvi.
Mihail Duhanov
Talvisota
Heikosti sujuneiden taisteluiden myötä Duhanov menetti virkansa 9. armeijan komentajana 22. joulukuuta 1939. Tilalle 9. armeijan komentajaksi tuli armeijakunnankomentaja Vasili Tšuikov. Duhanov siirrettiin Neuvostoliiton puolustusasiain kansankomissariaatin kaaderiosaston käyttöön.
Kuuskalanjärvi
Maantietoa
Järven pinta-ala on 50 hehtaaria, se on 1,1 kilometriä pitkä ja 1,0 kilometriä leveä. Järvellä ei ole kartan mukaan saaria. Sen rantaviivan pituus on 3,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Järven vedenpinnan korkeus on 76,7 metriä mpy.
Mihail Duhanov
Talvisodan jälkeen
Talvisodan jälkeen Duhanov vastasi 9. toukokuuta 1940 alkaen Leningradin sotilaspiirin sotakouluista sotilaspiirin komentajan sijaisen virassa. Toisen maailmansodan alkaessa hän toimi aluksi Pohjoisen rintaman täydennysjoukkojen päällikkönä ja Leningradin rintaman 10. jalkaväkidivisioonan komentajana. Duhanov määrättiin 5. lokakuuta 1942 Leningradin rintaman alaisen Nevan operatiivisen ryhmän komentajaksi ja 9. lokakuuta 1942 alkaen 67. armeijan komentajaksi. Sodan loppuvaiheessa hän toimi 3. Ukrainan rintaman 8. kaartinarmeijan komentajan sijaisena. Sotien jälkeen Duhanov oli vuosina 1945–1953 Leningradin sotilaspiirin sotakouluista vastanneen osaston johtajana. Hän erosi vakinaisesta palveluksesta terveydellisistä syistä 16. huhtikuuta 1953 ja kuoli vuonna 1969.
Kiri
Kiri tarkoittaa seuraavia:
Photon
Photon (フォトン) on anime-OVA-sarja, jonka on ohjannut Koji Masunari. Se julkaistiin vuosina 1997–1999 kuutena 45 minuutin pituisena jaksona. Sarjan pohjalta on tehty myös manga- ja kirjasarja.
Lopputunnuskappaleen ”Pinch!” esittää Yui Horie.
Pohjois-Makedonian kansanterveyslaitos
Pohjois-Makedonian kansanterveyslaitos (, lyhennys ЈЗУ ИЈЗ;, IPH) on Pohjois-Makedonian pääkaupungissa Skopjessa sijaitsevasta päätoimipaikasta käsin toimiva valtiollinen kansanterveyden tutkimuslaitos. Laitokseen kuuluu lisäksi kymmenen alueellista kansanterveyskeskusta.
Pohjois-Makedonian kansanterveyslaitoksen alkuna oli vuonna 1924 Skopjeen perustettu Hygienian laitos. Nykynimensä laitos sai vuonna 2009.
Pohjois-Makedonian kansanterveyslaitos on tuottanut asiantuntemusta esimerkiksi vuonna 2020 yhteistyössä Maailman terveysjärjestön (WHO) kanssa perustettuun Pohjois-Makedonian epidemioiden ja kansanterveyden operaatiokeskukseen, ja viestii muun muassa Pohjois-Makedonian Covid-19-tilanteesta.
Jüri Alperten
Jüri Alperten (16. kesäkuuta 1957 – 26. elokuuta 2020) oli virolainen kapellimestari.
Alperten valmistui Viron musiikki- ja teatteriakatemiasta (silloisesta Tallinnan konservatoriosta) Bruno Lukkin pianoluokalta vuonna 1979. Tämän jälkeen hän opiskeli orkesterinjohtoa Ilja Musinin johdolla Pietarin konservatoriossa. Hän johti Viron kansallisoopperaa ensi kerran vuonna 1985 ja toimi sen pääkapellimestarina vuosina 2002–2004. Vuosina 1994–2000 hän toimi Viron musiikki- ja teatteriakatemian sinfoniaorkesterin pääkapellimestarina, ja vuonna 1998 hänestä tuli Pärnun kaupunginorkesterin pääkapellimestari.
Alperten on käynyt ulkomailla johtamassa esimerkiksi Latvian kansallista sinfoniaorkesteria, Latvian kansallisoopperaa, Göteborgin oopperaa, Budapestin sinfoniaorkesteria ja useita suomalaisia orkestereita. Alperten sai vuonna 2012 Harjumaan teatteripalkinnon sekä vuonna 2014 Johann Voldemar Jannsen -palkinnon ja Viron musiikkineuvoston tulkintapalkinnon.
Alperten aloitti opettamisen Viron musiikki- ja teatteriakatemiassa vuonna 1993.
Stories
Stories on ruotsalais-DJ Aviciin toinen studioalbumi, joka julkaistiin 2. lokakuuta 2015.
Albumi nousi Yhdysvalloissa Billboard 200 -listan sijalle 17. Suomessa se debytoi virallisen albumilistan sijalla 10, ja pysyi listalla yhteensä 24.
Pretty Boy Floyd (yhtye)
Historia
Yhtyeen taustalla on hollywoodilainen yhtye nimeltä Doll. Ryhmässä vaikuttivat vokalisti Kerry Doll, kitaristi Aeriel Stiles, basisti Vinnie Chas ja rumpali Kari Kane. Doll levytti demoja, mutta ei yhtään varsinaista albumia.
Yhtye vaihtoi nimensä Pretty Boy Floydiksi vuonna 1987, kun Kerry Dollin tilalle tuli laulaja Steve ”Sex” Summers. Pian kitaristi Aeriel Stiles vaihtui newyorkilaiseen Kristy Majorsiin. Nimensä yhtye sai heidän tuottajaltaan Kim Fowleylta. Yhtyeen rumpali Ben Graves kuoli vuonna 2018 syöpään, mutta yhtye jatkoi silti.
Leather Boyz With Electric Toyz
Kahdeksan keikan jälkeen Pretty Boy Floyd kiinnitettiin MCA Recordsille. Heidän debyyttialbuminsa Leather Boyz With Electric Toyz julkaistiin vuonna 1989, ja sen tuotti Motörheadin tuottaja Howard Benson. Albumi saavutti 130. sijan Yhdysvaltain Billboard-listalla. Valtaosan albumin materiaalista oli tehnyt alkuperäinen kitaristi Aeriel Stiles, mutta Kristy Majors kirjoitti laulun ”Rock and Roll (Is Gonna Set the Night on Fire)”.
Albumilta julkaistiin kaksi singleä ja videot kappaleista ”Rock and Roll (Is Gonna Set the Night on Fire)” ja ”I Wanna Be With You”, joista jälkimmäistä esitettiin MTV:llä. Yhtye alkoi saada menestystä myös Euroopassa päästyään rocklehti Kerrang!:n kanteen 16. joulukuuta 1989.
Pretty Boy Floyd joutui myös kiistaan yhtyeen nimestä samannimisen kanadalaisen yhtyeen kanssa. Kanadalaisetkin olivat julkaisseet debyyttialbuminsa Bullets and Lipstick samana vuonna. Oikeusistunnon jälkeen kanadalaisryhmä vaihtoi kuitenkin nimensä Tommi Floydiksi, joka oli yhtyeen keulahahmon nimi.
Nissin Kogyo
Vuonna 2019 ilmoitettiin yhtiön sulautumisesta Hitachi Automotiveen.
Walker (Newcastle)
thumb|Näkymä Walkeriin. Walker on Newcastle upon Tynen kaupunginosa ja äänestysalue aivan kaupungin kaakkoiskulmassa Tynejoen rannalla. Aluetta rajoittaa lännestä Allendale Road ja pohjoisesta Welbeck Road. Walkerissa oli vuoden 2001 väestönlaskennan mukaan 11 869 asukasta.
Alex Kidd
Ensimmäinen Alex Kidd -peli oli vuonna 1986 ilmestynyt tasohyppelypeli Alex Kidd in Miracle World ja viimeinen vuonna 1990 ilmestynyt Alex Kidd in Shinobi World. Alex Kidd esiintyy pelattavana hahmona myös 2000-luvun peleissä Sega Superstars Tennis (2008) ja Sonic & SEGA All Stars Racing (2010).
Brda
Brda on joki Puolassa. Se on 238 kilometriä pitkä ja Puolan 15. pisin joki. Joki on suosittu kanoottiretkeilijöiden keskuudessa.
Brda on Veikselin sivujoki ja osa Odran ja Veikselin välistä vesitietä. Se yhdistää joet Warta- ja Noteć-jokien ja Brombergin kanavan kanssa.
Kirkonkulman koulu (Humppila)
Kirkonkulman koulu on Humppilan kunnassa sijaitseva oppilaitos. Kirkonkulman ala-aste on Humppilan kunnan ainoa ala-aste. Koulu sijaitsee Humppilan keskustaajamassa Humppilan yläasteen läheisyydessä. Kirkonkulman koulu valmistui vuonna 1986. Oppilaita koulussa on noin 185 ja päätoimisia opettajia 10. Perusopetuksen luokkien lisäksi koulussa on pienryhmä ykslöllistettyä opetusta varten.
Humppilan yläaste aloitti toimintansa lukuvuoden 1995–1996 alussa Kirkonkulman koulun tiloissa. Yläaste siirtyi vuoden 2000 syksyllä uusiin tiloihin, jolloin tilaa vapautui ala-asteelle. Yläasteen alettua Humppilassa Kirkonkulman koulun ala-asteen 1. ja 2. luokan koululaiset siirrettiin Humppilan Koivukummun päiväkodin yhteyteen. Koivukummun ala-aste sulautettiin takaisin Kirkonkulmalle muutaman vuoden aikana, kuitenkin ennen uuden yläasteen käyttöönottoa.
Vuoronen
Vuoronen on Etelä-Karjalassa Luumäellä Venäläisenkylän lähellä sijaitseva järvi.
Maantietoa
Järven pinta-ala on 12,3 hehtaaria, se on 750 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Järven vedenpinnan korkeus on 76,7 metriä mpy.
Diego Serrano
Serrano voitti 18-vuotiaana Star Search -mallikilpailun ja sai pian roolin television saippuasarjasta Another World. Hän oli ehdolla ALMA-palkinnon voittajaksi vuonna 1998. Vuosina 1999–2001 Serrano näytteli Jennifer Love Hewittin tähdittämässä Viiden juttu -sarjan spin-offissa Pala omenaa ja vuosina 2001–2002 Tunteita ja tuoksuja -sarjassa. Hän on vieraillut myös sarjoissa Arliss, S.O.F. – vainukoirat ja 24. Lisäksi Serrano on näytellyt muutamissa elokuvissa kuten Nainen kaiken aikaa ja The Mostly Unfabulous Social Life of Ethan Green.
Mantelirisakas
Mantelirisakas (Inocybe hirtella) on kovera tai laakea nahanruskea risakaslaji. Sen tunnistaa risaisesta lakista. Sienen heltat ovat valkoiset ja muuttuvat sienen vanhetessa kellanvärisiksi. Jalka on valkoinen tai ihonsävyinen. Sieni kasvaa lehtimetsissä kalkkialueilla. Se on Suomessa melkoisen harvinainen.
Radio Disney
Radio Disney on yhdysvaltalainen radioverkko, jonka kohderyhmänä ovat lapset, teini-ikäiset ja perheet. Verkko on perustettu 1996 ja sen kotipaikkana on Burbank, Kalifornia. Verkon omistaa Walt Disney Company. Verkko käsittää yli 50 maanpäällistä asemaa ja lisäksi se on kuultavissa Internetin ja satelliittien välityksellä.
Down by the Laituri (videopeli)
thumb|Down By The Laituri -pelikuva. Down by the Laituri on suomalaisen Skitso Productionsin vuonna 1997 julkaisema ilmainen managerointipeli. Down By The Laituri -festivaalia Turussa tuohon aikaan järjestänyt Pro Laituri ry. otti yhteyttä Skitso Productionsiin tiedustellen, voisivatko he tehdä DBTL:in kymmenvuotisjuhlaan pienen mainospelin korvausta vastaan. He toivoivat yksinkertaista tekstipeliä, mutta Skitso yllätti ”monipuolisella graafisella bisnesstrategiapelillä”.
Pelaajan rooli on toimia DBTL-festivaalin managerina, joka järjestää keikat ympäri Turkua neljän päivän ja illan ajaksi. Pelin tarkoituksena on saada mahdollisimman paljon yleisöä ja tuottoja. Tuottoja ovat pääsylipputulot ja sponsoritulot, menoja taas keikkapalkkiot, esiintymispaikkojen vuokrat ja mainonta. Pääosa esiintymispaikoista ja esiintyjistä on tosielämästä. Artistit vaihtelevat aina 22 Pistepirkosta Jari Sillanpäähän. Kun pelaaja on valmis festivaaliohjelmansa kanssa, peli näyttää tuoton ja yleisön määrän jokaiselta keikalta.
Qazaxin piirikunta
thumb|250px|Qazaxin piiri Azerbaidžanin kartalla. Qazaxin piirikunta on paikallishallintoalue Azerbaidžanissa. Vuonna 1930 perustetun piirin pinta-ala on 1020 neliökilometriä. Asukkaita on 89 500 henkeä (vuonna 2010).
Qazaxin piiri sijaitsee Azerbaidžan länsiosassa Pienen Kaukasuksen reuna-alueella. Se rajoittuu pohjoisessa ja idässä Ağstafan piiriin, etelässä ja lännessä Armeniaan sekä luoteessa Georgiaan. Piiriin kuuluvat Barxudarlın ja Yuxarı Əskiparan eksklaavit ovat olleet Vuoristo-Karabahin sodasta lähtien Armenian hallussa.
Piirin keskus on Qazaxin kaupunki, josta on 470 kilometriä maan pääkaupunkiin Bakuun. Kuntia on yhteensä 22 ja kyliä 34. Kaupunkiväestön osuus on 23,3 prosenttia (vuonna 2010). Vuoden 1999 väestönlaskennan mukaan 99,5 prosenttia piirin asukkaista on azereja.
Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, vihannesten, viinirypäleiden ja rehukasvien viljelyyn sekä karjanhoitoon ja hunajan tuotantoon.
Nähtävyyksiin kuuluvavat kotiseutumuseo, taidegalleria, runoilija Səməd Vurğunin museo Yuxarı Salahlın kylässä, Molla Pənah Vaqifin ja Molla Vəli Vidadin museo, vuonna 1910 rakennettu opettajaseminaarin rakennus, muinaiset asuin- ja hautapaikat, linnoituslaitteet, kivisillat ja moskeijat sekä Aveyvuorella sijaitseva armenialainen kirkko.
Paikallislehtenä ilmestyy Göyəzən.
Svenska Brottningsförbundet
Svenska Brottningsförbundet eli Ruotsin painiliitto on urheilun erikoisliitto, joka on perustettu 1909. Brottningsförbundet organisoi painikilpailuja Ruotsissa ja on FILAn, Ruotsin olympiakomitean ja Riksidrottsförbundetin (RF) jäsen. Brottningsförbundet organisoi myös kädenvääntökilpailuja Svensk armsportin kautta.
Aigiroessa
Aigiroessa oli antiikin aikainen kaupunki ja kaupunkivaltio (polis) Aioliissa nykyisen Turkin alueella.
Aigiroessan historiasta ei tiedetä juuri mitään, eikä myöskään sen sijaintipaikkaa tunneta. Sen olemassaolo tiedetään lähinnä Herodotokselta, joka mainitsee sen yhtenä Aioliin kahdestatoista kaupungista (dodekapolis). Kaupunki on ollut olemassa poliksena ainakin molemmin puolin 400- ja 300-lukujen vaihdetta eaa. Aigiroessan on ehdotettu sijainneen lähellä Smyrnaa nykyisen Belkahven paikalla. Kaupungin nimeä on ehdotettu myös Elaian kaupungin varhaisemmaksi nimeksi.
Hubert van Es
Hubert van Es (6. heinäkuuta 1941–15. toukokuuta 2009) oli alankomaalainen valokuvajournalisti.
Van Es päätti ryhtyä valokuvajournalistiksi nähtyään kuuluisan sotakuvaajan Robert Capan töitä. Urallaan van Es kattoi esimerkiksi Afganistanin sotaa ja Moro-konfliktia Filippiineillä, mutta erityisen tunnetuksi hän tuli vuonna 1975 Vietnamin sodan aikana ottamastaan valokuvasta, jossa joukko ihmisiä pyrkii heitä evakuoivan helikopterin kyytiin. Valokuvan väitetään usein virheellisesti esittävän Yhdysvaltojen Saigonin lähetystöä, mutta todellisuudessa se on otettu CIA:n henkilöstön käyttämästä talosta. Van Es työskenteli tuolloin United Press Internationalille, eikä pettymyksekseen saanut tekijänoikeuspalkkiota kuvan käytöstä sen oikeuksien kuuluessa UPI:lle. Myöhemmin kuvan oikeudet on myyty useamman kerran ja nykyisin sen oikeudet kuuluvat Bill Gatesille hänen Corbis-yhtiönsä kautta. Valokuvasta tuli yksi sodan turhuuden symboleista. Vietnamin sodan jälkeen van Esryhtyi jälleen vapaaksi toimittajaksi ja palasi Hongkongiin. Loppu-uransa hän vietti kuvajournalistina Aasiassa. Van Es kuoli aivoaneurysmaan Hongkongilaisessa sairaalassa vuonna 2009.
Katumajärvi (Hämeenlinna, Vanaja)
Katumajärvi on Kanta-Hämeessä Hämeenlinnan keskustan itäpuolella sijaitseva järvi.
Maantietoa
Järvi kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. Katumajärvi on osa Katumajärven valuma-aluetta. Sen pinta-ala on 378 hehtaaria ja sen vedenpinnan korkeus on 81,0 metriä meren pinnan yläpuolella. Järvi on luodattu. Järven keskisyvyys on 7,1 metriä ja sen vesitilavuus normaalikorkeudella on 26,7 miljoonaa kuutiometriä eli 0,026 km³. Järvessä on kaksi 18 metrin syvännettä Pitkäniemen kummallakin puolella. Järveen laskee kahdeksan ojaa, joista Myllyjoki on huomattavin. Myllyjoki tuo Matkolammin vesiä, Velssin takaa kuivatetun Velssilammin kuivatusvesiä ja kauimpaa Kankaistenjärven vedet. Järvi on 5,8 kilometriä pitkä ja 1,2 kilometriä leveä. Siinä on ainakin neljä saarta, jotka ovat Eevansaari, Puketti, Saunasaari ja Tuomarinsaari, joista kahdella viimeisellä on rakennuksia. Loput kaksi saarta ovat rannanläheisiä luotomaisia saaria.
Järven rantaviivan pituus on 17,5 kilometriä. Järven länsirannat kuuluvat Hämeenlinnan keskustaajamaan. Itärannoille ei ole rakennettu kovinkaan paljon kiinteistöitä. Siellä maisemaa hallitsevat golfkenttien viheriöt ja runsas vapaa-ajan asuntojen rivistö. Kaakkoispäässä sijaitsee Vanajanlinna ja eräs tanssilava. Olympialuokan soutuseura Hämeenlinnan Soutajien soutuvaja sijaitsee Kipinäniemessä järven kaakkoispäässä.
Historiaa
Katumajärven rannalla sijaitsee Mantereenlinna, vanha linnavuori, joka kuuluu osana Hämeen linnavuoriketjuun. Vuorella voi edelleen nähdä jäänteitä valleista ja hakulien kiviperustuksista. Mantereenlinnalta on näkö- ja siis merkinantoyhteys viereisille Aulangon ja Hakoisten linnavuorille.
Vuoden 1855−1856 Kalmbergin kartastossa järvi on piirretty karttaan melko samanlaisen kuin se on nykyäänkin. Yksi saari nykyisen Katuman kohdalla on nykyään niemenä, mikä viittaa järven vedenpinnan alenemiseen. Kyseistä niemeä kutsuttiin vuoden 1961 peruskartassa edelleen Lammassaareksi.
Vuoden 1961 peruskartassa järven pohjoispään ympäristö oli peltovaltaista seutua. Katumajärven länsirannalla sijaitseva Katumajärven lähiö rakennettiin valtaosin 1970- ja 80-luvuilla. Poikkeuksen tekee yksi kivitalo, joka on rakennettu jo 1950-luvulla. Myöhemmin järven ranta-alueille on rakentunut lisää asuinalueita, kuten Idänpää ja Katinen. Vuoden 1976 kartassa länsipuolen pellot eivät olleet enää viljelyssä ja siitä alkaen taajama-alue on siellä lähestynyt rantaa. Suurin järveä koskettanut muutos oli Rautaruukin tehtaiden ilmaantuminen järven eteläpuolelle.
Brian Orser
Brian Ernest Orser (s. 18. joulukuuta 1961) on kanadalainen taitoluistelija, maailmanmestari ja olympiamitalisti.
Urallaan Orser saavutti kaksi olympiahopeaa vuosina 1984 ja 1988. Maailmanmestaruuden hän voitti vuonna 1987. Kanadan mestaruuden Orser voitti kaikkiaan kuusi kertaa peräkkäin vuosina 1983–1988.
Orser toimii nykyään luisteluvalmentajana Toronto Cricket, Skating and Curling Clubissa, Torontossa, Kanadassa. Hän on valmentanut lukuisia luistelijoita arvokisamitaleille. Orserin tunnetuimpia oppilaita ovat Kim Yu-Na (2010 olympiavoittaja) ja Yuzuru Hanyu (2014 ja 2018 olympiavoittaja).
Voikkaan koulu
Voikkaan koulu  on peruskoulun ala-aste Voikkaan kaupunginosassa Kouvolassa. Koulussa tarjotaan yleisopetusta ja siellä on noin 160 oppilasta luokilla 1-6. Koulun rehtori on Jouni Kuivalainen. Vuonna 2016 koulussa oli 165 oppilasta.
Kouvolan kaupungin uuden kouluverkkosuunnitelman mukaan Voikkaalle rakennetaan uusi koulurakennus, mutta koulunkäynti jatkuu Voikkaalla nykyiseen tapaan.
Suurijärvi–Kaita
Suurijärvi–Kaita on Etelä-Karjalassa Luumäellä Hietaniehen kylän lähellä sijaitseva järvi.
Maantietoa
Järven pinta-ala on 97 hehtaaria, se on 1,1 kilometriä pitkä ja 900 metriä leveä. Järvellä on kartan mukaan yksi saari. Sen rantaviivan pituus on 7,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Naistinjoen–Hiijärven valuma-alueeseen (14.199) se kuuluu. Järven vedenpinnan korkeus on 76,7 metriä mpy.
Thiên Đường
thumb|270px|Thiên Đường. thumb|270px|Thiên Đường.
Thiên Đường on luola Vietnamissa. Luola sijaitsee Vietnamin Quảng Bìnhin maakunnassa Phong Nha-Kẻ Bàngin kansallispuistossa. Kansallispuisto sijaitsee noin 500 kilometriä Vietnamin pääkaupungista Hanoista etelään. Lännessä kansallispuisto rajautuu Laosille kuuluvaan Hin Namnon luonnonsuojelualueeseen. Kansallispuisto sijaitsee kalkkikivialueella. Brittiläinen tutkimusryhmä löysi puistosta huhtikuussa 2010 maailman suurimman luolan, Sơn Đoòngin. Pituutta luolalla on yli viisi kilometriä, korkeutta 100 metriä ja leveyttä 150 metriä.
Albéric Collin
Albéric Collin (1886 Antwerpen – 1962 Antwerpen) oli belgialainen kuvanveistäjä ja olympiavoittaja.
Collinin teosten aiheet liittyivät usein luontoon, ja työskentely italialaisen oppi-isänsä sekä kollegansa Rembrandt Bugattin kanssa antoi hänelle vaikutteita eläinpatsaiden veistämisestä. Collinin tunnetuimpia teoksia ovat Lionne et Lionnceaux ja Kongolaisen paviljongin elefanttipatsas.
Hän osallistui myös vuoden 1920 Antwerpenin olympialaisiin, joissa voitti kultaa kuvanveistossa teoksellaan La Force. Olympiateos on kadonnut.
Puolimatkan vesitorni
Puolimatkan vesitorni on Hyvinkäällä sijaitseva vesitorni, jonka korkeus on 35 metriä. Siihen mahtuu vettä 2 500 kuutiometriä. Vesitorni rakennettiin vuonna 1966 ja sen rakennesuunnittelijana toimi Insinööritoimisto Erkki Juva. Tornin peruskorjaus alkoi keväällä 2014 ja valmistui joulukuussa 2014. Peruskorjauksen yhteydessä uusitun ulkoasun suunnitteli arkkitehti Tuomas Valtonen. Peruskorjaus maksoi 1 480 000 euroa.
Puolimatkan vesitorni on Hyvinkään toinen varsinainen vesitorni. Kaupungin ensimmäinen vesitorni, Hyvinkään vesitorni, otettiin käyttöön jo vuonna 1951. Se sijaitsee Sahanmäen kaupunginosassa.
Cross
Cross on ristiä tarkoittava englannin kielen sana. Se tarkoittaa myös seuraavia asioita:
Amynandeis
Amynandeis (, myös Amynandes, ) oli antiikin aikainen kaupunki ja kaupunkivaltio (polis) Kaariassa nykyisen Turkin alueella. Amynandeiin tarkkaa sijaintipaikkaa ei tunneta. Se sijoitetaan yleensä jonnekin Kaarian rannikolle. Sijaintipaikoiksi on ehdotettu muun muassa nykyisten Kargıcıkin ja Alâkilisen lähistöä. Ensin mainitun alueelta on löydetty antiikin aikaisen kaupungin jäänteitä.
Myöskään kaupungin historiasta ei tiedetä juuri mitään. Klassisella kaudella ainakin noin 453–425 eaa. Amynandeis kuului Ateenan johtamaan Deloksen meriliittoon. Kaupungin kansalaisesta käytettiin etnonyymiä Amynandeus.
Watkins Glenin 6 tunnin ajo
thumb|Watkins Glenin Rata Watkins Glenin 6 tunnin ajo (6 Hours of Watkins Glen) on moottoriurheilun kestävyyskilpailu, joka ajetaan Watkins Glen Internationalin moottoriradalla Yhdysvalloissa. Ensimmäinen kestävyyskilpailu siellä ajettiin vuonna 1948. Kilpailu kestää nimensä mukaisesti 6 tuntia. Suomalaisista kilpailun voittoa on juhlinut Leo Kinnunen vuonna 1970. Vuodesta 2014 alkaen kilpailu on kuulunut WeatherTech SportsCar Championship -sarjaan.
Vuiri
thumb|250px|Postimestarin huone Vuirin museossa. Vuiri on kylä Leningradin alueen Hatsinan piirin Possatan kunnassa Venäjällä. Se sijaitsee Ortesjoen rannalla Pietarin–Pihkovan–Valko-Venäjän rajan välisen maantien varrella. Asukkaita on vajaat 300 henkeä.
Vuirin läheltä on löydetty keskiaikaisia kurgaanihautoja. Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1900-luvun alussa se oli Koprinan luterilaiseen seurakuntaan kuulunut suomalais-venäläinen sekakylä.
Kylässä sijaitsee entiseen postiaseman rakennukseen vuonna 1972 avattu museo ”Postimestarin talo”, joka on omistettu Aleksandr Puškinin teoksille ja 1800-luvun alun tielaitokselle. Pihkovan maantietä kulkeneet matkustajat vaihtoivat hevosia Vuirin postiasemalla, jonka kerrotaan antaneen aiheen Puškinin kertomukseen ”Postimestari” (Stantsionnyi smotritel).
† (albumi)
†, tunnetaan myös nimellä Cross, on ranskalaisen Justicen ensimmäinen studioalbumi. Se julkaistiin 1. kesäkuuta 2007. Britanniassa albumi myi hopeaa 13. maaliskuuta 2009, joten sitä on myyty yli 60 000 kappaletta.
Grammy-gaala 2008
Vuonna 2008 albumi oli ehdolla Grammy-gaalassa vuoden parhaaksi albumiksi kategoriassa Best Electronic/Dance Album. Tittelin vei kuitenkin brittiläinen The Chemical Brothers albumillaan We Are the Night. Kappale ”D.A.N.C.E.” oli puolestaan ehdolla vuoden kappaleeksi kategoriassa Best Dance Recording, mutta sen tittelin vei puolestaan yhdysvaltalainen Justin Timberlake kappaleellaan ”LoveStoned / I Think She Knows”. ”D.A.N.C.E.” -kappaleen musiikkivideo oli ehdolla myös parhaaksi musiikkivideoksi, Best Short Form Music Video, mutta sen tittelin vei Johnny Cash ”God’s Gonna Cut You Down” -kappaleen musiikkivideollaan.
Kappaleet
Japanin painoksen bonuskappale
Amber Benson
Amber Nicole Benson (s. 8. tammikuuta 1977 Birmingham, Alabama) on yhdysvaltalainen näyttelijä, kirjailija, ohjaaja ja tuottaja. Hänet tunnetaan parhaiten roolistaan Tara Maclayna televisiosarjassa Buffy, vampyyrintappaja.